Fatmir Sulejmani (1959)

Fatmir Sulejmani (1959, Tetovë) është shkrimtar, studiues dhe mësimdhënës universitar shqiptar nga Maqedonia e Veriut. 

 Biografia 
Fatmir Sulejmani lindi në Tetovë. Kreu shkollën fillore dhe të mesme në vendlindje. Mbaroi Akademinë Pedagogjike për gjuhë e letërsi shqipe dhe gjuhë
dhe letërsi maqedonase në Shkup. Më vonë u diplomua në degën e gjuhës dhe të letërsisë shqipe në Universitetin e Shkupit. Në Universitetin e Tetovës mbrojti magjistraturën, ndërsa në Qendrën e Studimeve Albanologjike në Tiranë mbrojti tezën e disertacionit të doktoratës për veprën letrare të Luan Starovës. Ishte mësimdhënës në disa shkolla fillore, këshilltar i pavarur pedagogjik dhe së fundi mësimdhënës i letërsisë shqipe në Universitetin e Tetovës dhe në Universitetin e Europës Jug-Lindore po në Tetovë. Fatmir Sulejmani është drejtues i revistave dhe botimeve "Brezi 9", "Tribuna-Sh" dhe autor i disa vëllimeve me shkrime eseistike, poezi satirike, ese, monografi etj. Mori pjesë në shumë konferenca shkencore, tryeza, debate.https://unite.edu.mk/wp-content/uploads/2024/02/Fatmir-Sulejmani-CV.pdf 

 Libra 
 "Hamami i kasabasë Tum-batun" (1994), 
 "Gjahu i qorrave" (2000),
 "Muzgu i mendjes” (2002), 
 "Dr. Jusuf Rexhepi" (2006), 
 "Faik Konica-eseist" (2011),
 "Lëkura e derrit" (2012), 
 "Saga ballkanike e Luan Starovës" (2013) 1547

 Shih edhe 
 Shqiptarët në Maqedoninë e Veriut

 Referime 

Kategoria:Lindje 1959
Kategoria:Njerëz nga Tetova
Kategoria:Njerëz që jetojnë
Kategoria:Absolventët e Universitetit të Shkupit
Kategoria:Profesorë të Universitetit të Tetovës
Kategoria:Profesorë të Universitetit të Evropës Juglindore
Kategoria:Shkrimtarë nga Maqedonia Veriore
Kategoria:Shqiptarë të Maqedonisë së Veriut